CELEX: 62019CN0154
Language: hr
Date: 2019-02-22 00:00:00
Title: predmet C-154/19: Zahtjev za prethodnu odluku koji je 22. veljače 2019. uputio Eparchiako Dikastirio Larnakas (Cipar) — Kypriaki Kentriki Archi protiv GA

13.5.2019   
            
            
               HR
            
            
               Službeni list Europske unije
            
            
               C 164/24
            
         
      Zahtjev za prethodnu odluku koji je 22. veljače 2019. uputio Eparchiako Dikastirio Larnakas (Cipar) — Kypriaki Kentriki Archi protiv GA
      (predmet C-154/19)
      (2019/C 164/27)
      Jezik postupka: grčki
      
         Sud koji je uputio zahtjev
      
      Eparchiako Dikastirio Larnakas
      
         Stranke glavnog postupka
      
      
         Tužitelj: Kypriaki Kentriki Archi
      
         Tuženik: GA
      
         Prethodna pitanja
      
      
                  1.
               
               
                  Treba li neovisnost od izvršne vlasti državnog odvjetništva, koje izdaje europski uhidbeni nalog u skladu s vlastitim nacionalnim zakonodavstvom, ocjenjivati na temelju njegove uloge u okviru nacionalnog pravnog sustava? U suprotnom, koji su kriteriji na temelju kojih valja ocjenjivati neovisnost od izvršne vlasti?
               
            
                  2.
               
               
                  Je li Državno odvjetništvo u Hamburgu, koje u skladu s njemačkim pravom čini dio izvršne, a ne sudbene vlasti, dio je hijerarhijske strukture Ministarstva pravosuđa te ima dužnost kaznenog progona počinitelja kaznenog djela ako to smatra svrsishodnim nakon ocjene svih elemenata slučaja, kako onih koji počinitelju idu u korist tako i onih koji mu idu na teret, tijelo koje je dovoljno neovisno da sudjeluje u kaznenom sudovanju, na način da čini „pravosudno tijelo” u smislu članka 6. stavka 1. Okvirne odluke od 13. lipnja 2002. (1) o europskom uhidbenom nalogu i postupcima predaje između država članica?
               
            
                  3.
               
               
                  U slučaju potvrdnog odgovora, treba li Državno odvjetništvo u Hamburgu biti i operativno neovisno od izvršne vlasti, u odnosu na sve predmete u kojima postupa i koji bi bili kriteriji za ocjenu te neovisnosti?
               
            
                  4.
               
               
                  Budući da, u skladu s njemačkim pravom, europski uhidbeni nalog koji je izdalo Državno odvjetništvo u Hamburgu ne podliježe izravnom nego samo uzgrednom sudskom nadzoru, putem pobijanja obavijesti o uhićenju registrirane u Schengenskom informacijskom sustavu (SIS) nakon izdavanja, je li takav uhidbeni nalog „sudska odluka” u smislu članka 6. stavka 1. Okvirne odluke koja je u skladu s načelom uzajamnog priznavanja iz članka 1. stavka 2. Okvirne odluke?
               
            
         (1)  Okvirna odluka Vijeća od 13. lipnja 2002. o Europskom uhidbenom nalogu i postupcima predaje između država članica — Izjave određenih država članica o usvajanju Okvirne odluke (SL 2002., L 190, str. 1.) (SL, posebno izdanje na hrvatskom jeziku, poglavlje 19., svezak 3., str. 83.)